दीवार से चिपके इस केले की कीमत है 85 लाख रुपये, जानिए क्‍यों  
कलाकृति सबको हैरत में डाल रही है. 
इटली के जानेमाने कलाकार मौरिज़िओ कैटेलन ने बनाई है ये कलाकृति.
85 लाख के आस-पास है कीमत.
डक्ट टेप के जरिए दीवार से चिपके एक केले की कलाकृति ने सबको हैरत कर दिया है. इस कलाकृति को मिआमी बीच के आर्ट बेस्ल में बेचा गया है. इटली के जानेमाने कलाकार मौरिज़िओ कैटेलन (Maurizio Cattelan) ने इसे "कॉमेडियन" नाम दिया है. इसकी कीमत 120000 डॉलर यानी 85 लाख लगाई गई है.
सीएनएन की रिपोर्ट के मुताबिक बुधवार को इसे पैरिस की आर्ट गैलरी पैरोटिन में प्रदर्शनी के लिए रखा गया था. ऑनलाइन प्लेटफॉर्म आर्टसी के मुताबिक कैटेलन की अन्य कलाकृतियों की तरह ही यह कृति कई संस्करणों में सामने आई है. इस कलाकृति के तीन संस्करणों में से दो कृतियांं बेची जा चुकी हैं. इस कलाकृति में इस्‍तेमाल किए गए केले को मियामी के एक ग्रोसरी स्‍टोर से खरीदा गया है. साथ ही इसमें डक्‍ट टेप के एक टुकड़े को भी लगाया गया है. इस कृति के साथ इसकी विश्वसनीयता का एक सर्टिफिकेट भी है. पैरोटिन गैलरी के मालिक इमैनुएल पैरोटिन ने सीएनएन को बताया कि केला वैश्विक व्यापार और ह्यूमर का प्रतीक है.
गैलरी द्वारा इंस्टाग्राम पर शेयर किए गए एक पोस्ट में कहा गया है "ये कलाकृति इस ओर इशारा करती है कि हम किसी चीज का मूल्य किस तरह से लगाते हैं और किन चीजों को मूल्यवान समझते हैं." इस पोस्‍ट में यह भी बताया गया है कि कलाकार कैटेलन एक केले के आकार का स्कल्पचर बनाना चाहते थे और प्रेरणा लेने केलिए हमेशा अपने होटल के कमरे में एक केला लेकर जाते थे.

???? Maurizio Cattelan's new sculpture 'Comedian' at Art Basel Miami marks the artist's first major debut at an art fair in over 15 years! Comprised of a real banana affixed to the wall with a piece of duct tape, this new work is no different than Cattelan's hyper-realistic sculptures lampooning popular culture and offer a wry commentary on society, power, and authority. In the same vein as Cattelan's America (2016), this piece offers insight into how we assign worth and what kind of objects we value. The idea of this work came to the artist's mind a year ago. Back then, Cattelan was thinking of a sculpture that was shaped like a banana. Every time he traveled, he brought a banana with him and hung it in his hotel room to find inspiration. He made several models: first in resin, then in bronze and in painted bronze for finally coming back to the initial idea of a real banana. Discover it on our booth D24! — Art Basel Miami Beach ???? Perrotin Booth D24 ???? December 5 – 9, 2019 — #MaurizioCattelan #ArtBaselMiami #ArtBaselMiamiBeach #ArtBasel #Perrotin — Courtesy Maurizio Cattelan.
A post shared by  Perrotin Gallery (@galerieperrotin) on Dec 4, 2019 at 5:44am PST
एक केले को वास्तविक रूप में प्रयोग करने से पहले  कैटेलन केले से संबंधित बहुत कुछ बना चुके हैं. ये पहला मौका है जब कैटेलन ने बीते 15 सालों में किसी आर्ट फेयर के लिए इस तरह की कलाकृति बनाई है. इससे पहले कैटेलन चर्चा में तब आए थे जब उनकी एक कलाकृति सोने का टॉयलेट ब्रिटेन में आयोजित एक प्रदर्शनी से चोरी हो गया था.